open-index/open-wikipedia-markdown huggingface dataset:
Ազադ բեկ Վազիրով

**Ազադ բեկ Վազիրով** (, ), Ռուսական կայսրության և Ադրբեջանի ռազմական առաջնորդ, գնդապետ, Խորհրդային պետական գործիչ, նավթարդյունաբերության կազմակերպիչ, Սոցիալիստական աշխատանքի հերոս Սուլեյման Վազիրովի հայր։

## Կենսագրություն
Ազադ բեկ Միրզա Համիդ բեկ օկլի Վազիրովը ծնվել է 1869 թվականի օգոստոսի 22-ին։ Ավարտել է Շուշիի ռեալական ուսումնարանը։ Ընդունվել է Ելիսավետգրադի հեծելազորային Յունկերի դպրոցը Տվերի 43-րդ վիշապային գնդի ներքո։ Զինվորական ծառայությունն է սկսել 1888 թվականի դեկտեմբերի 20-ին։ 1895 թվականին ծառայել է Դաղստանի հետևակային գնդում։

Կոռնետի կոչում ստացել է 1897 թվականի հոկտեմբերի 27-ին, պորուչիկի կոչումը՝ 1901 թվականի հոկտեմբերի 27-ին։ 1902 թվականին Դաղստանից փոխվել է Բաքվի նահանգապետության։ 1905 թվականի հոկտեմբերի 27-ին նրան շնորհվել է շտաբս-ռոթմսթրի կոչում, իսկ 1909 թվականի հոկտեմբերի 27-ին նրան շնորհվել է ռոթմսթրի կոչում։ Աշխատել է որպես Բաքվի նահանգապետի օգնական՝ որպես ավագ սպա։ Այստեղ ծառայության ընթացքում ստացել է գնդապետի կոչում։ 1920 թվականին Ազադ բեկը մտել է XI Կարմիր բանակի շարքերն։ Բանակում գնացել է Իրան՝ կռվելու անգլիացիների հետ։

Մահացել է 1921 թվականին Ղազվին քաղաքում։

## Ընտանիք
Ազադ բեկն ամուսնացել է Քարիմ բեկ Մեհմանդարովի դստեր՝ Զահրա խանումի հետ։ Նրանք ունեին որդիներ՝ Իսա բեկ, Մուսա բեկ, Սուլեյման բեկ, Իսա բեկ և դուստրեր՝ Խեյրանսա խանում, Գոնչա խանում և Գուլռուխ խանում անուններով։

## Պարգևներ
* Սուրբ Ստանիսլավի 3-րդ աստիճանի շքանշան (1905),
* Սուրբ Աննայի 3-րդ աստիճանի շքանշան (1909)։

## Ծանոթագրություններ

## Աղբյուրներ
* Азербайджанская Демократическая Республика (1918—1920). Армия. (Документы и материалы). — Б., 1998.
* Ռուսական կայսերական բանակ
* Ənvər Çingizoğlu, Hacılılar, Bakı, "Soy" dərgisinin özəl nəşri, 2004, 238 səh.
Բոյուք Աղաև

**Բոյուք Մամեդ օղլի Աղաև** (, ), խորհրդային ժամանակաշրջանի ադրբեջանցի պետական գործիչ, 1958–1963 թվականներին Ադրբեջանական ԽՍՀ առողջապահության նախարարը։

## Կենսագրություն
Բոյուք Աղաևը ծնվել է 1907 թվականին Շուշիում։ 14 տարեկանում ընդունվել է ուսուցչական վարժարան և հինգ տարի անց սկսել դասավանդել Շամախու շրջանի գյուղական դպրոցներից մեկում։ Հետագայում աշխատել է Շիրվանի շրջանի հանրակրթության բաժնի տեսուչ, Գաբալայի շրջանի հանրակրթության բաժնի պետ։ 1935 թվականին ավարտել է Ադրբեջանի մանկավարժական ինստիտուտը, իսկ 1942 թվականին՝ Ադրբեջանի բժշկական ինստիտուտի բուժկանխարգելման ֆակուլտետը։

Համալսարանն ավարտելուց հետո՝ Բոյուք Աղաևն աշխատել է Գյոքչայի առողջարանային-համաճարակաբանական կայանում որպես մալարիայի բժիշկ, եղել Քյուրդամիրի արևադարձային կայանի տնօրենը։ 1948-1953 թվականներին եղել է Ադրբեջանական ԽՍՀ Պետական վերահսկողության նախարարության գլխավոր վերահսկիչ, 1953 թվականի ապրիլից՝ Ադրբեջանական ԽՍՀ առողջապահության փոխնախարար, իսկ 1958 թվականի փետրվարից՝ Ադրբեջանական ԽՍՀ առողջապահության նախարար։

Բոյուք Աղաևը 1963 թվականի մայիսից մինչև կյանքի վերջ եղել է Ադրբեջանի բժիշկների կատարելագործման պետական ինստիտուտի տնօրենը և ընտրվել Ադրբեջանական ԽՍՀ Գերագույն խորհրդի 5-րդ գումարման պատգամավոր։ 1961 թվականին պարգևատրվել է Լենինի շքանշանով և մեդալներով։

## Ծանոթագրություններ

## Արտաքին հղումներ
* 

Կատեգորիա:Ադրբեջանական ԽՍՀ կոմունիստական ​​կուսակցության անդամներ
Կատեգորիա:Լենինի շքանշանի ասպետներ
Բահրամ բեկ Ախունդով

**Բահրամ բեկ Ախունդով** (, ), Ադրբեջանցի բժիշկ, Ֆրանսիայի Լիլի ակադեմիայի շրջանավարտ, Ադրբեջանի Ժողովրդավարական Հանրապետության Ազգային ժողովի անդամ։

## Կենսագրություն
Բահրամ բեկ Միրզա Ջաֆար բեկ օկլի Ախունդովը ծնվել է 1872 թվականին։ Ավարտել է Շուշիի ռեալական ուսումնարանը, ապա՝ գիմնազիան։ 1893 թվականին ընդունվել է Ֆրանսիայի Լիլի ակադեմիայի խառը գիտությունների (ֆիզիկա, քիմիա, կենսաբանություն) ֆակուլտետի ասպիրանտուրան։ Բ.Ախունդովը ավարտել է ասպիրանտուրան 1896 թվականին։ Նա ուսումը շարունակել է նույն ակադեմիայի բժշկական ֆակուլտետում և ստացել բժշկագիտության դոկտորի դիպլոմ։ 1904 թվականին Խարկովի համալսարանի բժշկական ֆակուլտետում քննությունը հաջողությամբ հանձնած Բահրամ բեյին տրվել էր «Լեքար» մականունը։

Բահրամ բեկ Ախունդովը եղել է Ադրբեջանի Ժողովրդավարական Հանրապետության Ազգային ժողովի պատգամավոր։ Մինչ հեղափոխությունը որպես բժիշկ աշխատել է Բաքվի բուժհաստատություններում, Ադրբեջանում խորհրդային իշխանության հաստատումից հետո՝ հանրապետության Սովնարկոմում, իսկ 1920-1925 թվականներին՝ ապահովագրական պետական վարչությունում։

Բահրամ բեկ Ախունդովը մահացել է 1932 թվականին։

## Ընտանիք
Բահրամն Բեկ ամուսնացել է Սելթանաթ Խանումի հետ։ Ունեցել է որդի Ալի բեկ անունով։

## Ծանոթագրություններ

## Աղբյուրներ
* Ənvər Çingizoğlu, Axundovlar, "Soy" dərgisi, 10 (18), 2008.
* Анвaр Чингизoглы. Ахундoвы. В сборнике: Гeнeaлoгия нaрoдoв Кaвкaзa. Трaдиции и сoврeмeннoсть. Влaдикaвкaз. 2010. ст. 271–287.
Օլիմպիական խաղերում Ադրբեջանի դրոշակակիրների ցանկ

Սա **[[Օլիմպիական խաղեր]]ում [[Ադրբեջան]]ի դրոշակակիրների ցանկն է**։

Դրոշակակիրները տանում են ազգային դրոշը Օլիմպիական խաղերի բացման արարողության ժամանակ։

## Տես նաև
*Ադրբեջանն օլիմպիական խաղերում

## Ծանոթագրություններ

Կատեգորիա:Ադրբեջանն օլիմպիական խաղերում
ZOTAC

**ZOTAC**, համակարգչային սարքավորումների մշակմամբ զբաղվող ընկերություն, որը հիմնադրվել և տեղակայված է Հոնկոնգում։ Ընկերությունը մասնագիտացված է գրաֆիկական քարտերի (GPUs), մինի համակարգիչների, հիշողության կրիչների, մայր սալիկների, խաղային համակարգիչների, և համակարգչային այլ սարքավորումների մշակմամբ։ Բոլոր սարքերը ստեղծվում են PC Partner-ի գործարաներում, որը գտնվում է Դունգուանում։

Բացի Հոնկոնգում գնվող գրասենյակից, ընկերությունը ունի ևս 4 գրասենյակներ՝ Ճապոնիայում, Հարավային Կորեայում, ԱՄՆ-ում և Գերմանիայում։  
alt=|thumb|A ZOTAC ZBOX E-series Mini PC

## Պատմություն
ZOTAC-ը հիմնադրվել է 2006 թվականին, որպես PC Partner-ի դուստր ընկերություն։ Անունը ընտրվել է անգլերեն՝ "zone" և "tact" բառերից։ Մեկ տարի անց ZOTAC-ը ստեղծում է իր առաջին գրաֆիկական քարտը՝ ZOTAC GeForce 7300 GT։ 2008 թվականին, ZOTAC-ը դարձավ առաջին ընկերութոյւնը, որը թողարկում էր տեսաքարտեր մեխանիկական հզորության բարձացման ֆունկցիայով։ 2015 թվականին ZOTAC-ը, թողարկում է Steam Machine-ը։ Ինչպես նաև՝  Nvidia GeForce 960 տեսաքարտը և  Intel Core i5-6400T պրոցեսսորը։

2016 թվականին Computex Taipei-ի ժամանակ ընկերությունը ցուցադրեց՝ The MAGNUS EN980-ը։ Սա դարձավ առաջին մինի համակարգիչը, որը իր մեջ պարունակում էր Nvidia կողմից մշակված "VR ready", ինչպես նաև օժտված էր Nvidia GTX 980-ով և i5 պրոցեսսորով։

2017 թվականին ZOTAC-ը սկսեց թողարկել GTX 1000 շարքը՝ 1080, 1070, 1060, ինչպես նաև դրանց մինի տարբերակները՝ GeForce GTX 1080 Ti Mini։ Ինչպես նաև ներկայացրեցին իրենց նոր բրենդը՝ Zotac Gaming։ Նոր բրենդի ներքո առաջին արտադրանքը դարձավ՝  MEK Gaming PC։

2018 թվականին ընկերությունը ցուցադրեց իր GeForce 20 շարքի տեսաքարտերը, ինչպիսիք են՝  GeForce RTX 2080 Ti, GeForce RTX 2080 և GeForce RTX 2070։

## Տես նաև
* Nvidia

## Ծանոթագրություններ

Կատեգորիա:2006 հիմնադրված ընկերություններ
Կատեգորիա:Էլեկտրոնիկա արտադրողներ
Կատեգորիա:Ընկերություններ այբբենական կարգով
Կատեգորիա:Համակարգիչ արտադրողներ
Կատեգորիա:Հոնկոնգի ընկերություններ
Կատեգորիա:Սարքավորումներ
Ամբողջ գեղեցկությունը և արյունահեղությունը

**Ամբողջ գեղեցկությունը և արյունահեղությունը** (), ամերիկացի ռեժիսոր Լորա Պոյտրասի 2022 թվականին նկարահանած վավերագրական ֆիլմն է, որն ուսումնասիրում է Նան Գոլդինի կարիերան և Սաքլեր ընտանիքի անկումը։ Պոյտրասն ասել է. «Նանի արվեստն ու տեսլականը տարիներ շարունակ ինձ ոգեշնչել են իմ աշխատանքում և ազդել կինոգործիչների սերունդների վրա»։ Կինոնկարի առաջին ցուցադրությունը կայացել է 2022 թվականի սեպտեմբերի 3-ին Վենետիկի միջազգային 79-րդ կինոփառատոնի ժամանակ, արժանացել է «Ոսկե առյուծ» մրցանակի, և դարձել երկրորդ վավերագրական ֆիլմը (առաջինը Sacro GRA-ն էր 2013 թվականին), որն արժանացել է Վենետիկի կինոփառատոնի գլխավոր մրցանակի։ Այն նաև ցուցադրվելու է 2022 թվականի Նյու Յորքի կինոփառատոնում, որտեղ լինելու է փառատոնի կենտրոնական ֆիլմը։ Պաշտոնական պաստառը ձևավորելու է Նան Գոլդինը։ Ֆիլմի դիստրիբյուտոր Նեոն ընկերությունը հայտարարել է, որ կինոնկարի ցուցադրությունը համընկնելու է Գոլդինի աշխատանքների հետահայաց ցուցադրությանը Ստոկհոլմի Ժամանակակից արվեստի թանգարանում, որը բացվելու է 2022 թվականի հոկտեմբերի 29-ին։

## Ֆիլմի մասին
Ֆիլմը ուսումնասիրում է լուսանկարիչ և ակտիվիստ Նան Գոլդինի կյանքն ու կարիերան և նրա ջանքերը՝ Սաքլեր ընտանիքին պատկանող Purdue Pharma ընկերությանը պատասխանատվության ենթարկելու իր արտադրած օքսիկոդոն () դեղամիջոցով ափիոնային համաճարակին նպաստելու համար։ Գոլդինը ճանաչված լուսանկարիչ է, ում աշխատանքը հաճախ անդևրադառնում է ԼԳԲՏ ենթամշակույթներին և ՄԻԱՎ/ՁԻԱՀ-ի ճգնաժամին, նա  հիմնել է P.A.I.N () կազմակերպությունը, որը  թիրախավորում է թանգարաններին և արվեստի այլ հաստատություններին, որ արվեստի համայնքը պատասխանատվության ենթարկվի Սաքլեր ընտանիքի հետ համագործակցության և արվեստին լավ հրապարակված ֆինանսական աջակցության համար։

## Ցուցադրության իրավունք
2022 թվականի օգոստոսին, մինչև Վենետիկի պրեմիերան, Neon ընկերությունը ձեռք է բերել ֆիլմի ԱՄՆ-ում ցուցադրության իրավունք, մինչդեռ Մեծ Բրիտանիայում և Իռլանդիայում իրավունքները ստացել էն Altitude Film Distribution ընկերությունըը։ 2022 թվականի սեպտեմբերին HBO Documentary Films ընկերությունը ձեռք է բերել ֆիլմի հեռուստատեսային հեռարձակման իրավունքները։

## Գնահատական
Ըստ Rotten Tomatoes կայքի՝ «Ամբողջ գեղեցկությունը և արյունահեղությունը» ֆիլմը ունի 100% հավանության վարկանիշ՝ հիմնված քննադատների 11 ակնարկների վրա, միջին գնահատականը 9.0/10 է։ Metacritic կայքում, որն օգտագործում է միջինացված ցուցանիշ, ֆիլմն ունի 100-ից 90 միավոր՝ հիմնված 8 գրախոսականի վրա, ըստ որոնց ֆիլմն ունի «համընդհանուր ճանաչում»։

## Պարգևներ

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2022 ֆիլմեր
Կատեգորիա:Ամերիկյան վավերագրական ֆիլմեր
Լիվեր կղզու տղաները

**«Լիվեր կղզու տղաները»** (), 1969 թվականի խորհրդային գեղարվեստական ֆիլմ, որը նկարահանել է ռեժիսորներ Էրիկ Լացիսը և Յանիս Ստրեյչը Լայմոնիս Վացզեմնիեկսի համանուն վիպակի հիման վրա Ռիգայի կինոստուդիայում։

## Սյուժե
Լատվիական ԽՍՀ, 1946 թվական։ Լիվեր կղզի ժամանած աշակերտ Մարտինշ Պորտոլսը, չնայած կղզում առկա հակասովետական խմբավորման սպառնալիքներին, շարունակում է կարմիր պիոներական փողկապ կրել։ Ուսուցիչ Զեմետիսի հետ նրանք երեխաներին համոզում են վերանորոգել լոկոմոբիլը և գործարկել պիոներական էլեկտրակայան։

Նոր իշխանության թշնամիներն ուզում են պայթյուն կազմակերպել հանդիսավոր մեկնարկի ժամանակ։ Զգոն պիոներները կանխում են դիվերսիան և օգնում վնասազերծել «Կուղբ» մականունով դիվերսանտների հրամանատարին, որն օգնության է հասել նախկին տերերին։

## Դերերում
* Յուրիս Պլյավինշ – *ուսուցիչ Զեմիտիս
* Վենտա Վեցումնիեցե – *ուսուցչուհի Ռոնե
* Յուրիս Բրուժիկս – *Մարտինշ Պուպոլս
* Ինեսսա Պետերսոնե – *Մարութա
* Իմանտս Ստրոդս – *Աուստրիս
* Անդրիս Ապինիս – *Ալիս
* Մարիս Սմիլձինշ – *Ֆրեդիս
* Կասպարս Լուցե – *Պետերիս
* Յանիս Պեյպա – *Ալբերտ
* Գիդո Կոկարս – *Լիելաուսիս ավագ
* Իմանտս Կոկարս – *Լիելաուսիս կրտսեր
* Ուլդիս Դումպիս – *ավազակ 
* Հարի Ավենս – ''Մարտին

## Նկարահանող խումբ
* Սցենարի հեղինակներ՝ Լայմոնիս Վացզեմնիեկս, Էրիկ Լացիս, Յանիս Ստրեյչ
* Ռեժիսորներ՝ Էրիկ Լացիս, Յանիս Ստրեյչ
* Օպերատոր՝ Զիգուրդս Վիտոլս
* Նկարիչ՝ Գունարս Բալոդիս
* Կոմպոզիտոր՝ Ռայմոնդ Պաուլս

## Ծանոթագրություններ

Կատեգորիա:1969 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կհանդիպենք անտառի տնակում

**«Կհանդիպենք անտառի տնակում»**, հայկական ռոմանտիկ կատակերգական հեռուստասերիալ։ Հեռարձակվել է «Նոր Հայաստան» հեռուստաալիքով։ Պրեմիերան տեղի է ունեցել 2021 թվականի սեպտեմբերի 13-ին։

## Սյուժե
Հերոսուհների պատկերացումներն ու արժեքները կյանքի մասին փոխվում են, երբ նա իր կամքին հակառակ ստիպված է որոշ ժամանակ ապրել գյուղում։ Անծանոթ միջավայր, օտար մարդիկ ու անսպասելի սեր։

## Դերերում

## Ծանոթագրություններ

## Արտաքին հղումներ
* Բեն Ավետիսյանի, Իննա Խոջամիրյանի և Իրինա Այվազյանի սիրային եռանկյունին՝ նոր հեռուստասերիալում․ առաջին մանրամասները 
* Բեն Ավետիսյանի, Իննա Խոջամիրյանի և Իրինա Այվազյանի սիրային եռանկյունին՝ նոր հեռուստասերիալում․ առաջին մանրամասները 
* Իրինայի ոճափոխությունը եւ Իննայի ու Բենի հետ սիրային եռանկյունին
* «Երբ Լոռուց եկա Երևան, շատ միամիտ էի ու վստահող, հիմա՝ ոչ»․ Իննա Խոջամիրյանը՝ նոր դերի, ոճային փոփոխության և առաջին անգամ «Շանթի» սահմաններից դուրս գալու մասին 
* Փաստացի իրենք բոլորն էլ այս պահին հայտնվել են մեր հերոսուհու կարգավիճակում․ «Կհանդիպենք անտառի տնակում» նոր հեռուստասերիալի հետաքրքիր մանրամասներն ու արկածներով լի նկարահանումները
* Գոշի լվացքը, Իննայի և Բենի լողանալու հերթը, Իննայի և Իրինայի միջև անարդարությունը․ ինչպես են դերասաններն ապրում մի հարկի տակ նոր սերիալի նկարահանման ընթացքում 
* «Շունը հարձակվեց ու կծեց». Գոգա Բիձա Գալստյանը՝ «Կհանդիպենք անտառի տնակում» սերիալի նկարահանումների և իր ծրագրերի մասին
* Կարեն Ճաղարյանը տանիք բարձրանալիս վայր է ընկել նկարահանումների ընթացքում․ դերասանը կիսվում է անհաջող դեպքի և «Կհանդիպենք անտառի տնակում»-ի մանրամասներով

Կատեգորիա:2012 հեռուստասերիալներ
Palit

**Palit Microsystems, Ltd**, (հիմնականում հանդիպում է որպես՝ **Palit**, այն իրենից ներկայացնում է անգլերեն բառակապակցության հապավում՝ **P**ioneer **A**nd **L**eader **I**n **T**echnology)։

Ընկերությունը հիմնադրվել է Թայպեյում 1988 թվականին և զբաղվում է գրաֆիկական քարտերի և կոշտ սկավառակների արտադրությամբ նախատեսված անհատական համակարգիչների համար։

Գլխավոր գրասենյակը գտնվում է Թայպեյում։ 2005 թվականին ընկերության լոգիստիկական կենտրոնը տեղափոխվեց Հոնկկոնգ;

Palit-ի արտադրանքների շարքը պարունակում է տեսաքարտեր՝ հիմնված NVIDIA գրաֆիկական պրոցեսսորների վրա։ Ավելի վաղը, ընկերությունը զբաղվում էր նաև AMD/ATI տեսաքարտերի արտադրությամբ։ Սակայն ներկա պահին AMD մոդելներ չեն արտադրվում, իսկ պաշտոնական կայքում աջակցումը դադարեցված է։

Palit ընկերության կողմից մշակված սարքավորումները լայն տարածում ունեն ռուսական շուկայում։ Հարցման արդյունքում  iXBT ռեսուրսը, պարզ դարձրեց այն փաստը, որը 2006 թվականի ավելի քան 6% անհատական համակարգիչների վրա տեղադրված է Palit-ի կողմից թողարված տեսաքարտերը, որի արդյունքում ընկերությունը զբաղեցրեց 5-րդ տեղը։

thumb|Daytona 64T տեսաքարտ

## Արտադրություն
Չինանաստանի արտադրամասը հիմնադրվել է 1992 թվականին։ Ներկա պահին բոլոր գործարանները, զբաղվում են զանգվածային արտադրությամբ, որը ամբողջությամբ համապատասխանում է ISO 9001 ստանդարտին։ Բոլոր գրաֆիկական քարտերը և մայլ սալիկները թողարկվում են WHQL սերտիֆիկացիայով, որը ամբողջությամբ համատեղելի է դարձնում Microsoft Windows օպերացիոն համակարգի հետ աշխատանքը։

## Ծանոթագրություններ

## Արտաքին հղումներ
* Ընկերության եվրոպական բաժնի կայքի ռուսերեն տարբերակը

Կատեգորիա:Անհատական համակարգիչներ
Կատեգորիա:Ընկերություններ այբբենական կարգով
Կատեգորիա:Սարքավորումներ
Կատեգորիա:Սարքեր
Մտածեք երեխաների մասին

«**Մտածե՛ք երեխաների մասին**», արտահայտություն, որը վերածվել է հռետորական հնարքի։ Տրամաբանական փաստարկների բացակայության կամ թուլության դեպքում բանախոսը էքսպրեսիվորեն կոչ է անում մտածել երեխաների մասին՝ մատնանշելով որոշակի սպառնալիք (գուցե խիստ չափազանցված), որպեսզի ունկնդիրներին համակեն երեխաների պաշտպանության բնազդով առաջացած զգացմունքները, և այդ զգացմունքների ազդեցության ներքո նրանք չնկատեն բանախոսի դիրքորոշման թուլությունը։ Այսպես, օրինակ, «երեխաների մասին մտածելու» կոչն օգտագործվել է գրաքննություն մտցնելու կողմնակիցների կողմից, որպեսզի երեխաների պաշտպանության անվան տակ սահմանափակվի տեղեկատվության հասանելիությունը ողջ հասարակության, ներառյալ մեծահասակների համար։

## Գործածություն
Խորհրդարանական բանավեճերի վարման վերաբերյալ «Art, Argument, and Advocacy» (2002) ձեռնարկի հեղինակների կարծիքով՝ արտահայտության օգտագործումը բանավեճում դատողությունը փոխարինում է հույզերով։ Էթիկայի մասնագետ Ջեք Մարշալը 2005 թվականին գրել է, որ արտահայտության ժողովրդականությունը բխում է բանականությունը կասեցնելու նրա ունակությունից։ «Երեխաների մասին մտածելու» կոչն օգտագործվել է գրաքննության կողմնակիցների կողմից, որպեսզի երեխաներին զերծ պահի ընկալվող սպառնալիքից։ Սքոթ Բիթին «Community, Space and Online Censorship» գրքում (2009) նշում է, որ ինֆանտիլիզմի ոգով երեխաների՝ որպես պաշտպանության կարիք ունեցող անմեղ մարդկանց նկարագրությունը մաքրության հասկացությամբ տարվածության ձևերից մեկն է։

2011 թվականին «Journal for Cultural Research» պարբերականում տպագրված հոդվածում նշվում է, որ արտահայտությունն սկսել է ավելի հաճախ օգտագործվել, քան նախկինում, բարոյական խուճապի պատճառով։

2012 թվականին Ռուսաստանում ընդունված № 139-ФЗ դաշնային օրենքը, որը նախատեսված է երեխաներին իրենց առողջությանը և զարգացմանը վնաս հասցնող տեղեկատվությունից պաշտպանելու համար, դեռևս քննարկման և ընդունման ընթացքում փորձագետների կողմից քննադատվել է որպես ինտերնետային գրաքննություն։ Հետագայում այդ մտավախությունները բազմիցս հաստատվել են իրավապահ պրակտիկայում։

## Ծաղրանմանակում. «Լավջոյի օրենք»
Այս կոչը օգտագործվել է Walt Disney Pictures-ի «Մերի Փոփինս» (1964) ֆիլմում, երբ տիկին Բենքսը դայակին խնդրում է չգնալ և ասում է. «Մտածե՛ք երեխաների մասին»։ Այս արտահայտությունն օգտագործվել է որպես երգիծական հղում «Սիմփսոնները» անիմացիոն սերիալում 1996 թվականին, երբ Հելեն Լավջոյը կոչ է անում, որ «ինչ-որ մեկը, խնդրում եմ, մտածի երեխաների մասին» հորինված Սպրինգֆիլդ քաղաքի բնակիչների բանավեճի ժամանակ։ Չարլզ Տեն Բրինքը «Georgia State University Law Review» հոդվածում Լավջոյի արտահայտությունը համարում է հաջող պարոդիա։ Հետագայում «երեխաների մասին մտածելու» կոչի օգտագործումը հաճախ ծաղրի առարկա է դարձել։ «Սիմփսոնները» մուլտֆիլմում արտահայտության օգտագործումից հետո այն սկսել են անվանել «Լավջոյի օրենք», «Հելեն Լավջոյի պաշտպանություն» և «Հելեն Լավջոյի սինդրոմ»։

## Ծանոթագրություններ

## Գրականություն

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Retrieved October 5, 2015. 
* Retrieved November 1, 2014. 

Կատեգորիա:Թևավոր խոսքեր
Lockheed C-130 Hercules

«**Lockheed C-130 Hercules**»-ը ամերիկյան չորս շարժիչով տուրբոշարժիչային ռազմական տրանսպորտային ինքնաթիռ է, որը նախագծվել և կառուցվել է Lockheed-ի (այժմ՝ Lockheed Martin) կողմից։ Կարողանալով օգտագործել անպատրաստ թռիչքուղիներ թռիչքների և վայրէջքների համար, C-130-ն ի սկզբանե նախագծված էր որպես զորքերի, medevac և բեռնափոխադրող ինքնաթիռ։ Բազմակողմանի օդանավը օգտագործել է այլ դերերում, այդ թվում՝ որպես հրազենային նավ (AC-130), օդային հարձակման, որոնման և փրկության, գիտահետազոտական աջակցության, եղանակի հետախուզման, օդային լիցքավորման, ծովային պարեկության և օդային հրդեհաշիջման համար։ Այն այժմ հիմնական մարտավարական օդանավն է բազմաթիվ ռազմական ուժերի համար ամբողջ աշխարհում։ Hercules-ի ավելի քան 40 տարբերակներ, ներառյալ քաղաքացիական տարբերակները, որոնք վաճառվում են որպես Lockheed L-100, գործում են ավելի քան 60 երկրներում։

## Դիզայն և զարգացում

Կորեական պատերազմը ցույց տվեց, որ Երկրորդ համաշխարհային պատերազմի ժամանակաշրջանի մխոցային շարժիչներով փոխադրումները՝ Fairchild C-119 Flying Boxcars, Douglas C-47 Skytrains և Curtiss C-46 Commandos, այլևս բավարար չէին։ Այսպիսով, 1951 թվականի փետրվարի 2-ին Միացյալ Նահանգների ռազմաօդային ուժերը թողարկեցին «Ընդհանուր գործառնական պահանջներ» (GOR) նոր փոխադրումների համար դեպի Boeing, Douglas, Fairchild, Lockheed, Martin, Chase Aircraft, North American, Northrop և Airlifts Inc.

Նոր փոխադրամիջոցը կունենա 92 ուղևոր, 72 մարտական կամ 64 դեսանտային տարողություն՝ մոտավորապես 41 ֆտ (12 մ) երկարություն, 9 ֆտ (2,7 մ) բարձրություն և 10 ֆտ (3,0 մ) լայնություն բեռնախցիկում։ Ի տարբերություն մարդատար ինքնաթիռներից ստացված փոխադրամիջոցների, այն պետք է նախագծվեր հատուկ որպես մարտական տրանսպորտային միջոց՝ ֆյուզելաժի հետևի մասում գտնվող կախովի բեռնման թեքահարթակից բեռնվածությամբ։ Խոշոր ինքնաթիռների համար ուշագրավ առաջընթացը տուրբոէլեկտրակայանի՝ Allison T56-ի ներդրումն էր, որը մշակվել էր C-130-ի համար։ Այն օդանավին ավելի մեծ հեռահարություն է տվել, քան տուրբոռեակտիվ շարժիչը, քանի որ այն ավելի քիչ վառելիք էր ծախսում։ Turboprop շարժիչները նույնպես արտադրում էին շատ ավելի մեծ հզորություն իրենց քաշի համեմատ, քան մխոցային շարժիչները։ Այնուամենայնիվ, T56-ի համար ընտրված տուրբոպրոպի կոնֆիգուրացիան, որի պտուտակը միացված է կոմպրեսորին, կարող էր առաջացնել օդանավի կառուցվածքային խափանում, եթե շարժիչը խափանվեր։ Անվտանգության սարքերը պետք է ներառվեին հողմաղաց պտուտակի ավելորդ քաշքշուկը նվազեցնելու համար[4]:

## Ծանոթագրություններ
ASRock

**ASRock**, մայր սալիկների, HTPC և այլն համակարգչային սարքերի արտադրությամբ զբղվող ընկերություն։ Ընկերությունը տեղակայված է Թայվանում, իսկ ընկերության ղեկավարներն է Թեդ Սյույ Շիչան։ ASRock-ը հիմնադրվել է 2002 թվականին և համարվում է Pegatron ընկերության սեփականությունը։

## Պատմություն
ASRock-ը ստեղծվել է, որպես ASUS-ի դուստր ընկերություն 2002 թվականին։ Ընկերությունը ստեղծվել էր Foxconn-ի և այլն ընկերությունների հետ մրցակցելու համար։ 2007 թվականին կայացավ ընկերության արժեթղթերի առաջին հանրային վաճառքը Թայվանի ֆոնդային բորսայում։  2010 թվականից ընկերությունը համարվում է Pegatron-ի սեփականությունը, որը ստեղծվել է ASUS վերակազմավորման արդյունքում, և նախատեսված էր համակարգիչների և այլ սարքավորումների մշաման համար։

2012 թվականի հոկտեմբերին տեղեկություն տարածվեց, որ ASUS-ը ցանկանում է ամբողջությամբ գնել ASRock-ը։

## Արտարանքներ
### Մայր սալիկներ
thumb|An ASRock H97
2011 թվականին ընկերությունը վաճառել էր ավելի քան 8 միլլիոն մայր սալիկ, այն ինչ նույն ընթացքում ECS և MSI ընկերությունները կարողացել էին վաճառել 7 միլլոն։ Արդյունքում, ASRock-ը դարձավ աշխարհում երրորդ մայր սալիկ արտադրող ընկերությունը, իրենից առաջ թողնելով միայն ASUSTeK և Gigabyte։ 2009 և 2010 թվականների ընթացքում ընկերությունը գտնվում էր MSI և ECS-ից հետո թողարկված մայր սալիկների քանակով։

Բացի մայր սալիկներից, ընկերությունը թողարկում է նաև մինի համակարգիչներ։ 2012 թվականին ընկերության երեք արտադրանք ներկայացվել են մրցանակի Taiwan Brand Award, որի արդյունքում External Trade Development Council կազմակերպությունը ընտրել է այս սարքերը ցուցադրման համար որպես թայվանական ապրանքանիշ։

### Տեսաքարտեր
2018 թվականին ASRock-ը դարձավ AMD-ի գործընկեր, և սկսեց զբաղվել տեսաքարտերի արտադրությամբ, ներկայացնելով Phantom Gaming շարքը։ Ներկա պահին ASRock ընկերության կողմից մշակված են հետևյալ շարքեր՝ 
* Radeon VII
* Radeon RX Navi
* Radeon RX Vega
* Radeon RX 500

NVIDIA ընկերության հետ ASRock-ը չի համագործակցում։

## Ծանոթագրություններ

Կատեգորիա:Թայվան
Կատեգորիա:Համակարգիչ արտադրողներ
Կատեգորիա:Սարքավորումներ
Կատեգորիա:Տեղեկատվական տեխնոլոգիաներ
All in the Silence (ալբոմ)

**All in the Silence**, ճապոնացի կոմպոզիտոր Կենտո Մասուդայի իններորդ ստուդիական ալբոմն է, որը թողարկվել է 2012 թվականի սեպտեմբերի 26-ին Kent On Music, Inc. լեյբլի միջոցով։ Ալբոմը պարունակում է տասներկու թրեք։ Ալբոմի պրոդյուսերն է Մասուդան։ Ալբոմը ձայնագրվել է Վերմոնտի Charles Eller Studios-ում Չարլզ Էլլերի և Լեյն Գիբսոնի հետ, Kent on Music Studio-ում Տոկիոյում և Synchrony Music Del Ray ստուդիայում Լոս Անջելեսում Թեդ Նամբայի հետ։

Մասուդան հեղինակել է հայտնի դիզայներ Յոհջի Յամամոտոյի «Փարիզի Femme Autumn Winter 2011-2012 նորաձևության շաբաթի» երաժշտությունը, որտեղ ներկայացված էին նրա «Hands» և «Little Tokyo Poetry» ստեղծագործությունները այս ալբոմից։ Նրանք շարունակեցին աշխատել Մասուդայի «Godsend Rondo» կարճամետրաժ երաժշտական ֆիլմի վրա, որը նկարահանվել է ռեժիսոր Թոմո Օյայի կողմից Հոկայդոյում։

## Երգացանկ

## Մրցանակներ և առաջադրումներ

## Ծանոթագրություններ

## Արտաքին հղումներ
* Ալբոմը պաշտոնական կայքում

Կատեգորիա:2012 ալբոմներ
Տանգո անդունդի վրա

**«Տանգո անդունդի վրա»** (), 1997 թվականի ռուս-մոլդովական գեղարվեստական ֆիլմ։ Ունի շարունակություն՝ «Տղամարդկային բնավորություն, կամ Տանգո անդունդի վրա 2»։

## Սյուժե
Ֆիլմի գործողություններն սկսվում են 1995 թվականին Ռումինիայում՝ Բրաշով քաղաքում։ Վադիմն իր հարսնացուի՝ Յուլիայի հետ հանգստանում է հանգստավայրում։ Այնտեղ նրանք ականատես են լինում ծեր սպայի ինքնասպանության։ Այնուհետև, վերադառնալով հայրենիք՝ ԱՊՀ երկրներից մեկը, Յուլիան ու Վադիմն ականատես են լինում ավտոբուսի կողոպուտի ավազակային խմբավորման կողմից։ Ավելի ուշ ավազակները ծեծում են Վադիմին ու բռնաբարում Յուլիային։ Վադիմը՝ որպես նախկին սպա, սկսում է վրեժխնդիր լինել։ Դրա համար նա արժանանում է հանցագործների խմբավորման պատվիրատուների ընտանիքի վստահությանը։ Բայց օրինական ճանապարհով հանցագործներին պատժելն այնքան էլ հեշտ չէ։

## Դերերում
* Իգոր Վոլկով - Սերգեյ
* Լև Դուրով
* Մարինա Մոգիլյովսկայա
* Վլադիմիր Եպիսկոպոսյան
* Յուրի Յուրչենկո
* Սիլվիա Լուկա

## Նկարահանող խումբ
* Սցենարի հեղինակներ՝ Նիկոլայ Շումեյկո, Իգոր Տալպա, Ռոզաննա Կլետինիչ
* Ռեժիսոր՝ Իգոր Տալպա
* Օպերատոր՝ Յուրի Զենին
* Կոմպոզիտոր՝ Յուրի Ալյաբով 
* Նկարիչ՝ Իգոր Գրիգորաշչենկո

## Մրցանակներ և անվանակարգեր
Ֆիլմը մասնակցել է Մոսկվայի միջազգային կինոփառատոնին 1997 թվականին, ԱՊՀ ֆորումին, «Գրականություն և կինո-98» կինոփառատոնի մրցութային ծրագրին (Գատչինա)։

Նույնիսկ շատ լավ, իրատեսական և տեղ-տեղ սարսափելի ֆիլմ է ուժեղ սյուժեով և հարակից երկխոսություններով, որ դիտվում է մեկ շնչով։ Դրանում գլխավորը ոչ թե արդար վրեժխնդրությունն է, այլ ահարկու հանգամանքների բավականին ճշգրիտ պատկերը, որոնցում մեր մարդիկ ստիպված են փնտրել իրենց ճակատագիրը։ Ցավոք, իրականությունը ստիպում է նրանց չհավատալ օրենքին, այլ միայն իրենց։ Չնայած որոշ թերություններին, ժապավենը կգնահատեն նաև նրանք, ում ճակատագիրը ստիպել է դառնալ ավազակ։

## Ծանոթագրություններ

Կատեգորիա:1990-ականների ռուսերեն ֆիլմեր
Կատեգորիա:1997 ֆիլմեր
Կատեգորիա:Ռուսական դրամա ֆիլմեր
Կատեգորիա:Ռուսական ֆիլմեր
Սուլեյման Վազիրով

**Սուլեյման Ազադ օկլի Վազիրով** (, ), Ադրբեջանական ԽՍՀ նավթարդյունաբերության նախարար, Սոցիալիստական աշխատանքի հերոս (1944), Ադրբեջանական ԽՍՀ ժողովրդական տնտեսության խորհրդի նախագահ։

## Կենսագրություն
Սուլեյման Վազիրովը ծնվել է 1910 թվականին։ Նրա հայրը՝ Ազադ բեկ Վազիրովը, ռազմական կրթություն է ստացել Պետերբուրգում և եղել է հատուկ հանձնարարություններով գնդապետ, իսկ մայրը՝ Զահրա Խանումը, իր ժամանակի հայտնի բժիշկ Քարիմ բեկ Մեհմանդորովի դուստրն էր։ Սուլեյման Վազիրովը 1918 թվականից սովորել է Շուշիի ռեալական ուսումնարանում։ Այնուհետեւ ընդունվել է Բաքվի արդյունաբերական-տնտեսական տեխնիկումը։ Տեխնիկում սովորելուն զուգահեռ աշխատել է նաև որպես կինոմեխանիկի օգնական։

1928 թվականին Սուլեյման Վազիրովն ընդունվել է Ադրբեջանի պոլիտեխնիկական ինստիտուտի հանքարդյունաբերության ֆակուլտետը և ավարտել 1932 թվականին։ 1935-1937 թվականներին Ս.Վազիրովն աշխատել է «Մոլոտովնեֆտ» տրեստի հանքի (այժմ Ամիրովի նավթի և գազի արդյունահանման վարչություն) փոխտնօրեն, իսկ 1937-1940 թվականներին՝ «Կագանովիչնեֆտ» տրեստի (այժմ Սուրախանի Նավթի և գազի արդյունահանման վարչություն) գլխավոր ինժեներ։ 1941 թվականին Ադրբեջանում արդյունահանվել է առավելագույնը 23,5 միլիոն տոննա նավթ, իսկ Ս.Ա.Վազիրովը որպես կոմբինատի գլխավոր ինժեներ պարգևատրվել է Լենինի շքանշանով։

1942 թվականին Ս.Ա.Վազիրովը նշանակվել է «Ազնեֆտոկոմբինատի» ղեկավար։ ԽՍՀՄ Գերագույն խորհրդի նախագահության 1944 թվականի հունվարի 24-ի հրամանով Ս.Վազիրովը պարգևատրվել է Սոցիալիստական աշխատանքի հերոսի, Լենինի շքանշանով և ոսկե «Մուրճ-մանգաղ» մեդալով՝ նավթարդյունաբերության զարգացման գործում ցուցաբերած հատուկ ծառայությունների համար։

1959 թվականին նշանակվել է Ադրբեջանական ԽՍՀ Ազգային տնտեսական խորհրդի նախագահ։

Նավթագազային խողովակաշարերի ստորջրյա հատվածի անցկացման համար օգտագործվող խողովակաշար անոթներից մեկը Սուլեյման Վազիրովի անունով է կոչվում։

## Ծանոթագրություններ
Մարիամ Մկրտչյան

**Մարիամ Արմենի Մկրտչյան** (), հայ շախմատիստուհի, կանանց գրոսմայստեր (2025), Հայաստանի կանանց չեմպիոն (2022), շախմատի աղջիկների մինչև 18 տարեկանների աշխարհի և Եվրոպայի չեմպիոն (2022), Հայաստանի շախմատի կանանց հավաքականի անդամ։

## Կենսագրություն
մինի|ձախից|2023 թվական, մրցաշար Անգլիայում
Մարիամ Մկրտչյանը ծնվել է 2004 թվականի փետրվարի 27֊ին, Երևանում։ Շախմատով սկսել է զբաղվել 8 տարեկանից, առաջին մարզիչը եղել է շախմատի ուսուցիչը՝ Սևակ Բաղդասարյանը։ Նրա գլխավորությամբ Մարիամը 2014 թվականին դարձել է մինչև 10 տարեկանների Եվրոպայի փոխչեմպիոն։ Մարիամի մարզիչներն են եղել նաև Արարատ Սանթրյանը, Արտաշես Մինասյանը, Վահե Բաղդասարյանը, Զավեն Անդրիասյանը։

2022 թվականի հունվարին Մարիամ Մկրտչյանը դարձել է շախմատի Հայաստանի կանանց 77-րդ առաջնության չեմպիոն և ընդգրկվել Հայաստանի շախմատի կանանց հավաքականի կազմում։

2022 թվականի սեպտեմբերին Ռումինիայի Մամայա քաղաքում տեղի ունեցած շախմատի աղջիկների մինչև 18 տարեկանների աշխարհի առաջնությունում հայազգի շախմատիստուհին ժամանակից շուտ դարձել է շախմատի մինչև 18 տարեկանների աշխարհի չեմպիոն։ Այդ առաջնությունում նա ցույց է տվել բացարձակ արդյունք՝ 11 խաղափուլում տանելով 11 հաղթանակ և անհատական վարկանիշն ավելացնելով 58,4 կետով։

2022 թվականի նոյեմբերին Անթալիայում տեղի ունեցած Եվրոպայի պատանեկան առաջնության նախավերջին՝ 8-րդ տուրում, Մարիամ Մկրտչյանը հաղթանակի է հասել իռլանդացի Տրիշա Կանյամարալայի նկատմամբ և ժամանակից շուտ նվաճել Եվրոպայի մինչև 18 տարեկանների չեմպիոնի տիտղոսը։

## Վարկանիշի փոփոխություն

## Ծանոթագրություններ

## Արտաքին հղումներ
*Մարիամ Մկրտչյանի անձնական քարտը ՖԻԴԵ-ի կայքում 
*WIM Mariam Mkrtchyan
*Մարիամ Մկրտչյանի պարտիաները chessgames.com կայքում

Կատեգորիա:Հայ միջազգային վարպետներ
Կատեգորիա:Հայ շախմատիստներ
Կատեգորիա:Շախմատի կանանց գրոսմայստերներ
Առյուծի և Արևի շքանշան

**Առյուծի և Արևի շքանշան** ( *Nešān-e Šir o Xoršid*), պարսկական շքանշան, որը հաստատվել է Ֆաթհ Ալի շահի կողմից 1808 թվականին։ Որպես շքանշանի հիմք է ընդունվել Ֆրանսիայի Պատվո լեգեոնի շքանշանի աստղին նման աստղ։

Շքանշանը լայնորեն հայտնի էր Ռուսական կայսրությունում, քանի որ Պարսկաստանի հետ կապերը շատ սերտ էին։ Շքանշանը օտարերկրացիների համար շատ մատչելի էր. այն ստացել են ռուս պաշտոնյաներն ու զինվորականները Պարսկաստան մեկնելիս։ Պարսկաստանի հետ առևտուր անող վաճառականները կարող էին պարսից հյուպատոսից արտոնագիրը գնել։ Պարսկաստանի հպատակները հազվադեպ էին պարգևատրվում այս շքանշանով։

Օտարերկրացիներին շնորհված շքանշանի տարբերանշանները տարբերվում էին պարսից հպատակների տարբերանշաններից։ Օտարերկրացիների տարբերանշանների վրա առյուծը պատկերված է խաղաղ կերպով՝ պառկած ծագող արևի ֆոնին։ Իսկ ժապավենները կանաչ գույնի էին։ Պարսկական հպատակների տարբերանշանների վրա առյուծը պատկերված է կանգնած՝ սուրը թաթում։ Շքանշանի ժապավենը կարող էր լինել կապույտ, կարմիր և սպիտակ։

1939 թվականին Շահ Մոհամմադ Ռեզա Փահլավիի կողմից չեղարկվել է Առյուծի և արևի շքանշանը։ Նրան փոխարինել է Հոմայունի շքանշանը։

## Շքանշանի աստիճանները և կրելու կանոնները
Շքանշանն ուներ 5 աստիճան, որի տարբերանշանները տարբերվում էին աստղի ճառագայթների քանակով.
* 1-ին աստիճան - Մեծ Խաչ, որը իրենից ներկայացնում է ութաթև արծաթյա աստղ, կրում էին աջ ուս վրայի ժապավենի վրա, շքանշանի աստղը՝ նույնպես ութաթև, կրում էին կրծքի ձախ կողմում։
* 2-րդ աստիճան - Մեծ սպայական աստիճան, տարբերանշանը՝ յոթաթև աստղ, կրում էին պարանոցին, շքանշանի աստղը, նույնպես յոթաթև՝ կրծքի ձախ կողմում։
* 3-րդ աստիճան - Կոմանդոր, վեցաթև աստղի տեսքով տարբերանշան, կրում էին պարանոցին։
* 4-րդ աստիճան - Սպայական, տարբերանշան հնգաթև աստղի տեսքով՝ ժապավենների վարդյակով։ Կրում էին կոճակի անցքում։
* 5-րդ աստիճան - Ասպետական, տարբերանշանը քառաթև աստղի տեսքով՝ առանց վարդակի։ Նաև կրում են կոճակի մեջ։

## Օտարերկրացիների համար նախատեսված շքանշանի աստիճանանների պատկերներ



## Տես նաև
* «Առյուծն ու արևը» (), Անտոն Չեխովի պատմվածքը` գրված 1887 թվականին։

## Ծանոթագրություններ

## Արտաքին հղումներ
* Персидский орден Льва и Солнца.

Կատեգորիա:Իրանի շքանշաններ
Հարձակում գաղտնի ոստիկանության վրա

**«Հարձակում գաղտնի ոստիկանության վրա»** (), 1974 թվականի խորհրդային գեղարվեստական ֆիլմ, որը նկարահանել է ռեժիսոր Օլգերտ Դունկերսը Ալբերտ Բելսի «Կանչողի ձայնը» վեպի հիման վրա Ռիգայի կինոստուդիայում։

## Սյուժե
Ֆիլմի գործողությունները տեղի են ունենում 1905 թվականին՝ հեղափոխական իրադարձություններից հետո վրա հասած ռեակցիայի ժամանակ։ Լիբավայից Ռիգա է ժամանում հեղափոխական ընդհատակյա ղեկավարներից մեկը։ Շուրջկալի ժամանակ նրան ձերբակալում են անձնագրային ռեժիմը խախտելու համար և ուղարկում նախնական կալանքի խուց՝ գործի հանգամանքները պարզելու համար։

Ոստիկանությունը հասկանում է, որ ձերբակալվածը տեղի ունեցածի գլխավոր մասնակիցներից մեկն է, սակայն նրա մեղքի ուղղակի ապացույցներ չունի։ Նա համառորեն իրեն ներկայացնում է որպես կտավատի վաճառական և պահանջում է կամ իրեն մեղադրանք առաջադրել, կամ ազատ արձակել։

Ժանդարմները պատրաստ են ծայրահեղ միջոցների դիմել, սակայն կալանավորին ազատում է արմատական տրամադրված երիտասարդ հեղափոխական զինյալների խումբը, որոնք համարձակ հարձակում են գործել Ռիգայի կենտրոնում ոստիկանական վարչության վրա։

## Դերերում
* Գիրտ Յակովլև – *Կարլսոնս
* Կարլիս Սեբրիս – *Գրեգուս
* Գունար Ցիլինսկի – *Կրամերով
* Էլզա Ռաձինյա – *տիկին Լեինա
* Վելտա Լինե – *Կարլսոնսի մայրը
* Էդմունդ Ֆրեյբերգս – *Էպիս
* Արնիս Լիցիտիս – *Բրավի
* Ռոլանդ Զագորսկիս – *Ստրաումե
* Միրզա Մարտինսոնե – *Աուստրա
* Գեդիմինաս Գիրդվայնիս – *Զիեդինշ
* Վայրոնիս Յականս – *Սպիցաուս
* [[Էվալդս Վալտերս]] – *Գրեգուսի օգնականը
* Պետերիս Գաուդինշ – *Չոմս
* Ուլդիս Դումպիս – *բարոն
* Մարիս Պուտնինշ – *Մեժգայլիս
* [[Լեոնիդ Գրաբովսկիս]]
* Ռամոնս Կեպե – *էպիզոդ

## Նկարահանող խումբ
* Սցենարի հեղինակ՝ Ալբերտ Բելս
* Բեմադրող ռեժիսոր՝ Օլգերտ Դունկերս
* Բեմադրող օպերատոր՝ Միքս Զվիրբուլիս
* Կոմպոզիտոր՝ Մարգարիտ Զարինշ
* Բեմադրող նկարիչ՝ Հերբերտ Լիկումս
* Հնչյունային օպերատոր՝ Ա. Պատրիկեևա
* Ռեժիսոր՝ Վարիս Բրասլա
* Օպերատոր՝ Մ. Ռեսնայս
* Կոստյումների նկարիչ՝ Ի. Կունձին
* Նկարիչ-գրիմարար՝ Յա․ Ռիբաս
* Մոնտաժող՝ Էրիկա Մեշկովսկա
* Խմբագիր՝ Վ. Նորիետիս
* Խորհրդատու՝ Յա․ Դրուվինշ
* Տնօրեն՝ Վիկտորս Ռիեպշա

## Ծանոթագրություններ

Կատեգորիա:1974 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Լյուկ Մաքֆարլեյն

**Լյուկ Մաքֆարլեյն** (, ), կանադացի դերասան և երաժիշտ, առավել հայտնի է «Քույրեր և եղբայրներ» հեռուստասերիալում կատարած Սքոթի Ուենդլի դերակատարմամբ։

## Կենսագրություն
### Վաղ տարիներ
Ծնվել է Կանադայի Օնտարիո նահանգի Լոնդոն քաղաքում։ Հայրը՝ Թոմասը եղել է Արևմտյան Օնտարիոյի համալսարանի ուսանողական դպրոցի տնօրենը, իսկ մայրը՝ տեղի հոգեբուժական հիվանդանոցի բուժքույր։ Քույրերի՝ Ռութի և Ռեբեկայի հետ ավարտել է Լոնդոնի կենտրոնական միջնակարգ դպրոցը։

### Դերասանական կարիերա
Վաղ տարիքում սովորել է Լեսթեր Փիրսոնի արվեստի Լոնդոնյան դպրոցում։ Արդյունքում ընդունվել է Նյու Յորքի Ջուլիարդի դպրոց
, որը փայլուն կերպով ավարտել է 2003 թվականին։ Ուսուցողական թատրոնի բեմում մասնակցություն է ունեցել «Ռոմեո և Ջուլիետ», «Ռիչարդ III», «Ցասման ողկույզները», «Ինչպես կցանկանք» և այլ ներկայացումներում։

Եղել է «Playwrights Horizons» թատերախմբի ամենաերիտասարդ չորս դերասաններից։ 2004 թվականի մայիսին հանդես է եկել հայտնի ոչ բրոդվեյյան «Vineyard» թատրոնի բեմում, որտեղ՝ «Where Do We Live» ներկայացման մեջ կատարել է գլխավոր դեր, որն էլ 2005 թվականին արժանացել է GLAAD մրցանակի։

2006 թվականի ամռանը «Playwrights Horizons» բեմում Ուիլ Քլեյբերգի և Հեմիշ Լիքլեյթերի հետ դերակատարում է ունեցել «The Busy World is Hushed» ներկայացման մեջ, իսկ 2007 թվականին այդ պիեսով հյուրախաղերի է մասնակցել Լոս Անջելեսի «Skirball Cultural Center»-ում։

Հեռուստատեսությունում նրան հաջողություն է բերել АВС հեռուստաընկերության «Եղբայրներ և քույրեր» հեռուստասերիալում կատարած Սքոթի Ուենդլի դերակատարումը, որը Քևին Ուոքերի ամուսինն է, իսկ վերջինիս դերը կատարում է բրիտանացի դերասան Մեթյու Ռիզը։ Նաև նկարահանվել է FX հեռուստաալիքի «Անյտեղ» հեռուստասերիալում և  Ռոբերտ Օլթմենի «Թեներն ընդդեմ Թեների» մինի-սերիալում։

Դերակատարում է ունենում մի քանի կանադական թատրոններում, հանդիսանում է բազմաթիվ թոք շոուների հյուր։ Նաև որպես հաղորդավար նրան հաճախ հրավիրում են մի շարք մրցանակաբաշխություննոերում։

### Անձնական կյանք
Լյուք Մաքֆարլեյնը բացահայտ գեյ է։ Հանրային քամինգ աութ կատարել է 2008 թվականին։ 2018 թվականի հունիսի 12-ին ստացել է ԱՄՆ քաղաքացիություն։

## Ֆիլմագրություն

## Ծանոթագրություններ

## Արտաքին հղումներ
* 
* Side Dish Մաքֆարլեյնի բլոգը Սքոթի Ուենդել կերպարի համար

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի երաժիշտներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատերական գործիչներ
Կատեգորիա:ԼԳԲՏ անձինք
Կատեգորիա:Կանադացի երաժիշտներ
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
PC World

**PC World**, համակարգչային տեխնոլոգիաներին նվիրված ամենամսյա պարբերական, որը հրապարակվում էր International Data Group-ի կողմից 1983 թվականից մինչև 2013 թվականը։ Սկսված 2013 թվականից պարբերականի տպագիր տարբերակը դադարեց լույս տեսնել, իսկ պարբերականը ամբողջությամբ անցավ առցանց տարբերակի։ Պարբերականի հոդվածները հիմնակաում վերաբերվում էին սարքային և ծրագրային ապահովումներին, սերվերներին, անհատական համակարգիչներին և դրանց օգտագործմանը, ինչպես կենցաղային, այնպես էլ ձեռնարկատիրական կյանքում։ Հրապարակվում էր հոդվածներ՝ տեղեկատվական տեխնոլոգիանների շուկայի նորությունների, վճակագրության, խոշոր միջոցառումների մասին, ինչպես նաև ակնարկներ և խորհուրդներ։

## Պատմություն
Պարբերականը թողարկվել 1982 թվականին COMDEX միջոցառման ժամանակ, և կրել է **«Personal Computer World»** անվանումը։ Պարբերականը մի քանի անգամ վերավաճառվել է տարբեր հրատարակչությունների, այդ թվում՝  VNU և Ziff Davis Publishing։

1999 թվականի փետրվարին պարբերականը գրանցեց ռեկորդային տպագրության քանակ՝ ավելի քան 1 միլլիոն օրինակ, դառանալով առաջին և միակ պարբերականը այս թեմատիկայով, որը գրանցել է նմանատիպ արդյունքներ։

2013 թվականին պարբերականի ղեկավարությունը հայտարարություն տարածեց, այն մասին, որ դադարեցնում են երեսուն տարի տևած տպագիր տարբերակի թողարկումը։ 2013 թվականի օգոստոսի համարը դարձավ վերջին տպագրված տարբերակը։ Հետագայում սկսվեց թողարկվել պարբերականի առցանց տարբերակը։

## Ծանոթագրություններ

Կատեգորիա:Ամսագրեր ըստ թեմայի
Կատեգորիա:Թվային գրադարաններ
Կատեգորիա:Պարբերականներ ըստ տեսակի
Կատեգորիա:Տեղեկատվական տեխնոլոգիաներ
Ապրիր ինձ հետ

**«Ապրիր ինձ հետ»**, հայկական դրամատիկ հեռուստասերիալ։ Հեռարձակվել է «Նոր Հայաստան» հեռուստաալիքով։ Պրեմիերան տեղի է ունեցել 2022 թվականի օգոստոսի 4-ին և ավարտվել է սեպտեմբերի 9-ին։

## Սյուժե
Լինան անբուժելի հիվանդ է։ Անսպասելիորեն նրա կյանքում հայտնվում է Լևոնն, ով սկսում է հերթով իրականություն դարձնել նրա վաղուց գրված երազանքները։ Իրեն մնացած ժամանակը Լինան որոշում է ապրել լիարժեք ու վայելել ամեն պահը։

## Դերերում

## Ծանոթագրություններ

Կատեգորիա:Հայկական դրամա ֆիլմեր
Ֆարգե

**Ֆարգե** (), ոչ մեծ նավահանգիստ Գերմանիայում՝ Վեզեր գետի ափին։ Գտնվում է Բրեմեն քաղաքի շրջագծում։ Երկրորդ համաշխարհային պատերազմի ժամանակ Ֆարգեում կառուցվել է սուզանավերի խոշորագույն բազան Գերմանիայում, որը, շինարարությունը դեռ չավարտված, 1945 թվականի մարտի 27-ին ավերվել է բրիտանական ավիացիայի ռմբակոծության հետևանքով։ Աշխարհամարտի ժամանակ նավահանգստում է գտնվել նաև Նոյենգամմեի մասնաճյուղը հանդիսացող, թիվ 179 համակենտրոնացման ճամբարը։ Կալանավորները, որոնց մեջ կային լեհեր, ֆրանսիացիներ, ռուսներ, գերմանացիներ, պահվել են նավթի ու գազի ստորգետնյա պահեստարաններում։ Նրանց հարկադրաբար աշխատեցրել են սուզանավերի գործարանի շինարարությունում, որտեղ հասցրել են գործածել շուրջ 500 հազար տոննա բետոն (կառույցը, որը նախքան ռմբակոծվելը պատրաստ է եղել 90 տոկոսով, պատերազմից հետո վերածվել է Գերմանիայի ռազմածովային ուժերի պահեստի)։

## Պատկերասրահ

Stuhlrohrfabrik Farge von 1893. Vorderansicht. 2017 01.jpg
Hitlerjugendheim Farge FHB1307.jpg|Երիտասարդության ժամանցի կենտրոնը. 2012 թ.
Bremen-Roennebeck evang-reformierte-Kirche 01.jpg|Ավետարանչական (բողոքական) եկեղեցին
2012-08-08-fotoflug-bremen_erster_flug_0919(deriv2017).jpg|Ապրանքատար գնացքները Ֆարգեի նավթի պահեստարանների մերձակայքում (2012)
Ölterminal_Farge_(1).JPG|Նավթային տերմինալը Վեզեր գետի ափին(2012)
Bremen-Farge,_Royal_Air_Force_Bomber_Command,_1942-1945_CL2607.jpg|Բրիտանական բանակի սպան ռումբի պայթյունից առաջացած փոսի մոտ. 1945 թ.


## Ծանոթագրություններ

## Գրականություն
* Barbara Johr, Hartmut Roder: *Der Bunker. Ein Beispiel nationalsozialistischen Wahns. Bremen-Farge 1943–1945.* Edition Temmen: Bremen 1989. ISBN 3-926958-24-3
* Aufzeichnungen von Richard Taylor (19.12.1868- 25. Januar 1953) aus Farge-Rekum. Bürgermeister in Farge seit 1917, in Farge-Rekum von 1923–1937. Handschriftlicher Text. In Druckschrift transkribiert von Arend Wessels, Heimatverein Farge-Rekum e.&nbsp;V. 2004
* Arend Wessels: *Farge-Rekum, eine lange Geschichte.* Hg. Heimatverein Farge-Rekum
* Peter Michael Meiners. Rüstung und Zwangsarbeit. Ergebnisse einer Spurensuche. Farge-Rekum-Neuenkirchen-Schwanewede. Eigendruck im Selbstverlag, Ritterhude. 2017
* Eva Determann. Zwangsarbeit in Bremen- ein Überblick. In: Verein Walerjan Wrobel Zwangsarbeit e.&nbsp;V. (Hrsg.) Vergessene Opfer. Kleine Schriften des Staatsarchivs Bremen Heft 40, 2007. ISBN 978-3-925729-54-6

## Արտաքին հղումներ
* Heimatverein Farge-Rekum
* 
* 

Կատեգորիա:Գերմանիայի բնակավայրեր
Կատեգորիա:Գերմանիայի նավահանգիստներ
Կատեգորիա:Համակենտրոնացման ճամբարներ
Pegatron Corporation

**Pegatron Corporation**, թայվանական համակաչգիչների սարքավորումների ODM արտադրող։ Համարվում է թայվանական ամենախոշոր ընկերություներից մեկը, որը զբաղվում է, ինչպես համակարգչային սարքերի, այնպես էլ պատրաստի համակարգիչների արտադրությամբ։

Pegatron անվանումը առաջացել է *Pegasus*  բառից, որից էլ լույս աշխարհ են եկել երկու հզոր համակարգչային արտադրողների՝  Pegatron Corporation և ASUSTeK Computer։

## Պատմություն
Ընկերությունը հիմնադրվել է 2008 թվականի հունվարի 1-ին, ASUSTeK Computer-ի վերակազմավորման արդյունքում։ Վերկազմավորումից հետո ASUSTeK ընկերությունը սկսեց արտադրել սարքեր միայն սեփական բրենդի՝ ASUS-ի ներքո, իսկ ողջ պայմանագրային արտադրություններով սկսեց զբաղվել դուստր ընկերությունները՝ Pegatron Technology և Unihan Technology։

2009 թվականին Pegatron Technology և Unihan Technology միավորվեցին, և Unihan Technology-ին դարձավ Pegatron Technology-ի դուստր ընկերությունը։

2010 թվականին մայր ընկերությունը՝ ASUSTeK, հայտարարեց, որը կրճատում է Pegatron-ի համար նախատեսված ներդրումների քանակը։

## Կառավարում
Մինչև 2010 թվականի հուլիսի 1-ը Pegatron-ը 100 տոկոսով պատկանում էր ASUSTeK Computer-ին։

Pegatron Corporation-ի գլխավոր տնորենն է՝ Տուն Ցզիսյանը (Tung Tsu Hsien, 童子贤)։

## Գործունեություն
Pegatron ընկերությունը զբաղվում է՝ անհատական համակարգիչների, նոթբուքերի, սմարթբուքերի, պլանշետների, համակարգիչների շրջանակների, մայլ սալիկների, խաղային համակարգերի, անլար համակարգերի, ցանցային սարքերի, АТС, հեռուստացույցների և այլ էլեկտրոնային սարքերի արտադրությամբ։

Pegatron ընկերությունը արտադրում է սարքեր ինչպես մայր ընկերության համար, այնպես էլ սեփական բրենդի ներքով ՝ Pegatron և ASRock։

Pegatron Corporation-ի արտադրողական հզորությունը օգտագործվում է պատրաստելու համար այնպիսի դետալներ տարբեր ընկերությունների համար ինչպիսիք են՝ Sony (PlayStation 2), Apple Inc. (iPod, iPod Shuffle, MacBook), Alienware, Falcon Northwest, Palm, Inc., HP և շատ այլ ընկերությունների համար։

2010 թվականին պարզ դարձավ, որը Pegatron Technology պատվերներ է ընդունել Acer ընկերության կողմից թողարկվող նոթբուքների համար։

2014 թվականի մարտին Pegatron ստացավ պատվեր և սկսեց պատրաստվել նոր սերնդի սմարթֆոնների՝ Apple iPhone 6 արտադրությանը։

## Ընկերության արտադրանքներ
* Անհատական համակարգիչներ
** Pegatron WALL-E.
** Pegatron Ultra Slim Atom NetTop.
** Pegatron Amis L6
** Pegatron Jupiter
* Սմարթբուքեր
** Pegatron Neo
* Մայր սալիկներ
** Pegatron IPP7A-CP
* Պլանշետներ
** Pegatron Lucid Tablet
** Pegatron Chagall
* Սմարթֆոններ
** iPhone

## Ծանոթագրություններ

Կատեգորիա:Էլեկտրոնիկա արտադրողներ
Կատեգորիա:Համակարգչային ընկերություններ
Կատեգորիա:Տեղեկատվական տեխնոլոգիաներ
Ամիրաբադի նավահանգիստ

**Ամիրաբադի հատուկ տնտեսական գոտի և նավահանգիստ** (պարսկերե՝ منطقه ویژه اقتصادی و بندر امیرآباد), Կասպից ծովի խոշորագույն նավահանգիստը։ Ընկած է Կասպիցի հարավային ափին՝ Բեհշահր գավառի հյուսիսային մասում՝ Բիանկալե թերակղզու և կենսոլորտային արգելոցի հարևանությամբ, Մազանդարան նահանգի վարչական կենտրոն Սարի քաղաքից 51 կիլոմետր դեպի հյուսիս-արևելք։ Մեծ թափով զարգացող նավահանգիստը նախատեսված է ընդլայնել երեք փուլով։ 2022 թվականի օգոստոսի դրությամբ ավարտի է հասցվել առաջին փուլը, և արդեն իսկ հիմա նավահանգիստն իր մեծությամբ ու կարևորությամբ համարվում է չորրորդը Իրանում։ Ունի յոթուկես միլիոն տոննա ընդհանուր տարողությամբ 15 նավամատույց, կապված է իրանական երկաթուղուն, որի միջոցով ելք ունի դեպի միջերկրածովյան շուկաներ, օգտվում է Հյուսիս-Հարավ միջազգային տարանցիկ միջանցքից, որի ոսկե օղակն է համարվում։ 1060 հեկտար ընդհանուր մակերեսով նավահանգիստը խոշորագույնն է Հյուսիսային Իրանում։

## Հակիրճ տեղեկատվություն
* Բեռների պահեստարանների ընդհանուր մակերեսը - 6,5 հեկտար
* Նավահանգստի ընդհանուր տարածքը - 1060 հեկտար
* Տարեկան տարողունակությունը - 7,5 միլիոն տոննա
* Նավամատույցների թիվը - 15, 2600 մետր ընդհանուր երկարությամբ
* Երկաթուղային ներքին ցանցի ընդհանուր երկարությունը - 25&nbsp;կմ
* Բեռների պահեստավորման գոտու ընդհանուր մակերեսը - 200 հեկտար

## Ծանոթագրություններ

## Արտաքին հղումներ
* Amirabad Port Special Economic Zone 

Կատեգորիա:Իրանի աշխարհագրություն
Կատեգորիա:Իրանի նավահանգիստներ
Կատեգորիա:Կասպից ծովի նավահանգիստներ
Կատեգորիա:Նավահանգիստներ
Windows 1.0x

**Microsoft Windows 1.0x**, գրաֆիկական միջերես MS-DOS-ի համար Microsoft-ի կողմից, որն օգտագործում է շրջանակված պատուհանների կառավարչի սկզբունքը։ Ինտերֆեյսը ստեղծվել է MS-DOS-ի հետ աշխատանքը հեշտացնելու, հավելվածների տեսքը միավորելու և ծայրամասային սարքերի հետ աշխատանքը (օրինակ՝ տպիչ) օպտիմիզացնելու համար։ Ծրագիրը պաշտոնապես ազդարարվել է Բիլ Գեյթսի կողմից 1983 թվականի նոյեմբերի 10-ին Նյու Յորքում, սակայն թողարկվել է միայն երկու տարի անց։

Համակարգը ստացել է ցածր միավոր, քաբի որ քննադատները մտահոգություն են հայտնել ակնկալիքները չկատարելու, շատ քիչ ծրագրային ապահովման հետ դրա համատեղելիության և կատարողականի հետ կապված խնդիրների վերաբերյալ, մինչդեռ այն նաև դրական արձագանքներ է ստացել Microsoft-ի վաղ ներկայացումներին և մի շարք ապարատային և ծրագրային ապահովման արտադրողների կողմից աջակցության։ Microsoft-ը դադարեցրեց իր աջակցությունը Windows 1.0-ին 2001 թվականի դեկտեմբերի 31-ին։

## Պատմություն
1980-ականների գրաֆիկական ինտերֆեյսների մեծ մասը հիմնված էր Xerox Alto-ի՝ այս տեսակի միջերեսով առաջին համակարգչի ներդրման վրա։ Այն թույլ է տալիս օգտատիրոջը մկնիկի կոճակի մեկ սեղմումով գործարկել ծրագրեր, բացել ֆայլեր՝ առանց համակարգում իր գրացուցակի գտնվելու վայրը մուտքագրելու։

### Շուկայավարումի զարգացման նախադրյալները
Microsoft-ը, Բիլ Գեյթսի գլխավորությամբ, նույնպես մշակեց ծրագրակազմ Apple-ի համակարգիչների համար, սակայն համեմատաբար էժան IBM ԱՀ-ների վաճառքի սկիզբը ստեղծեց նոր ազատ շուկայի հատված անհատական համակարգիչների գրաֆիկական պատյանների համար։ Գրեթե $10,000 արժողությամբ Apple Lisa-ն կարող էր իրեն թույլ տալ քիչ գնորդներ, և Microsoft-ը որոշեց գլխավորել այդ տեղը։

Դանդաղ պրոցեսորով մրցակիցների մակարդակով և առանց կոշտ սկավառակի օգտագործման դժվարին խնդիրը լուծվեց, բայց կատարողականի դեգրադացիան անխուսափելի էր։

## Ծանոթագրություններ

Կատեգորիա:1985 հայտնված արտադրանքներ
Կատեգորիա:Մայքրոսոֆթ Վինդոուզ
Տոյոոկա (քաղաք)

**Տոյոոկա**|豊岡市|Тоёока-си}}, ճապոնական նավահանգստային քաղաք Հոնսյու կղզում՝ Հյոգո պրեֆեկտուրայում, Ճապոնական ծովի ափին։ Կազմավորվել է 1950 թվականի ապրիլի 1-ին երեք գյուղերի միավորման արդյունքում։ 2005 թվականի ապրիլի 1-ից Տոյոոկայի կազմում ներառվել են նաև հինգ ավան (երեքը՝ Կինոսակի գավառակից, երկուսը՝ Իձուսիից)։ 2022 թվականի մարտի 31-ի տվյալներով քաղաքի բնակչության թվաքանակը եղել է 78.348, բնակչության միջին խտությունը կազմել է 110 մարդ/կմ2։ Տեսարժան վայրերից են Իձուսիի ամրոցը, Կինոսակիի ջերմուկները (հանքային տաք ջրերը), նկարիչ Իտո Կիյոնագայի հուշաթանգարանը (伊藤清永美術館):

## Կլիմա

## Ժողովրդագրություն
2020 թվականի տվյալներով քաղաքի բնակչության թվաքանակը եղել է 77.489: 

## Պատկերասրահ

Toyooka city office and Toyooka city council.jpg|Քաղաքային խորհրդի շենքը
File:130914 Hattandaki Waterfall Toyooka Hyogo pref Japan02s5.jpg|Հաթթան ջրվեժը
Kinosaki Onsen by day.jpg|Տեսարան Կինոսակիի առողջարանից
File:Cherry blossoms in Kinosaki Onsen.jpg|Ծաղկած բալենիներ Կինոսակիում 
File:Genbudo cave.JPG|Գենբուդո քարանձավը
File:Toyooka City Mascot Gensan.jpg|Քաղաքի թալիսմանը
File:TakenoBeach Hyogo prefecture.jpg|Տակենո լողափը
File:Izushi Castle Inari Shrine.JPG|Իսուձիի ամրոցը
File:Toyooka City Oriental White Stork.jpg|Քաղաքի խորհրդանիշներից մեկը համարվող արևելյան ճերմակ արագիլը


## Ծանոթագրություններ

## Արտաքին հղումներ
* 

Կատեգորիա:Ճապոնական ծովի նավահանգիստներ
Կատեգորիա:Ճապոնիայի բնակավայրեր
Կատեգորիա:Ճապոնիայի նավահանգիստներ
Կատեգորիա:Ճապոնիայի քաղաքներ
Կատեգորիա:Նավահանգիստներ
Հայաստանի ամենաբարձր կառույցների ցանկ

Ցուցակում ներկայացված են **Հայաստանի ամենաբարձր շենքերը և կառույցները**։

## Ցանկ
Այս ցանկում ներառված են Հայաստանի երկնաքերերը՝ 60 մետրից սկսած։ Բարձրությունն ընդգրկում է սայրերը և ճարտարապետական դետալները, սակայն չի ներառում ռադիոաշտարակների և աշտարակների ալեհավաքները։

## Տես նաև
* Ասիայի ամենաբարձր շենքերի ցանկ

## Ծանոթագրություններ

## Արտաքին հղումներ
* Armenia Skyscraper Diagram
* Council on Tall Buildings and Urban Habitat

Կատեգորիա:Հայաստանի շենքերի և կառույցների ցանկեր
Հայ-ադրբեջանական պատերազմում զոհված ազատամարտիկների ցանկ (2022)

Ստորև ներկայացված է Հայ-ադրբեջանական պատերազմում զոհված ազատամարտիկների ցանկը։ Նախնական տվյալներով՝ ադրբեջանական ագրեսիայի հետևանքով զոհվածների և անհետ կորածների թիվը հասնում է 207-ի, այդ թվում՝ զոհվել է 3 քաղաքացիական անձ, իսկ 2 քաղաքացիական անձի գտնվելու վայրը համարվում է անհայտ, վիրավորվել է 293 զինծառայող և 7 քաղաքացիական անձ, գերեվարվել է 20 զինծառայող։

## Ծանոթագրություններ

Կատեգորիա:Հայ-ադրբեջանական պատերազմում զոհվածներ (2022)